**Referat af ordinær generalforsamling,**

onsdag, den 25. marts 2009 kl. 1930 hos Linda, Vigvejen 6, Vellerup

med følgende dagsorden:

1. Valg af referent,
2. Valg af dirigent
3. Formandens beretning
4. Fremlæggelse af regnskab
5. Forslag til takstblad
6. Budget
7. Valg af a) 2 bestyrelsesmedlemmer

 På valg er: Inger Sørensen

 Jan Johannessen

b) 2 bestyrelsessuppleanter

c) 1 revisor

d) 1 revisorsuppleant

 8) Indkomne forslag

 9) Eventuelt.

**Ad 1:** Jan Johannessen valgt til referent

**Ad 2:** Carl Chr. valgt til dirigent. Konstaterede at generalforsamlingen var lovlig indkaldt.

**Ad 3:** Formanden oplyste, at han i sin beretning ville komme ind på emnerne drikkevandskvalitet,

 evt. nye rør og økonomi og regnskab.

 Formanden forklarede, at Vellerup Vandværk har meget rent og godt vand.

 Analyselaboratoriet tager automatisk prøver til analyse hhv. hvert og hvert 2. år.

 Værkets drift har været uden problemer, men med et enkelt driftstop på grund af

 sandudskilning.

 Sandudskilningen er normalt og Egholm Smedje har kontrolleret værket og foreslog at stå til

 rådighed ved driftstop, men mente ikke at det var relevant at indgå en serviceaftale.

 På sidste generalforsamling blev rørudskiftning diskuteret. Bestyrelsen fik fuldmagt til at

 Indhente prisoverslag mv.

 Overslag fra DONG på ca. 2.000.000.

 Egholmssmeden, der tidligere har repareret sprungne rør, vurderede ikke at der var et aktuelt

 behov for udskiftning.

 Frederikssund kommune hørt om aktuelle planer om udskiftning af kloakrør el. lign i Vellerup,

 så vandrør evt. kunne nedgraves ved udskiftning. Ikke umiddelbart aktuelt efter renovering af

 gadekær, hvor en del rør blev udskiftet.

 Bestyrelsen afventer og opsparer egenkapital, så lån kan undgås ved udskiftning.

 Vedr. økonomien forklarede formanden, at værkets kapital er samlet på en konto i Nordea,

 der giver højere rente end den tidligere.

 Bestyrelsens nye kasserer laver selv regnskabet som er blevet bedre og overskueligt.

 Ros til kassereren og opsigelse til den tidligere eksterne revisor.

 Formanden omtalte muligheden for at oprette en hjemmeside.

 Det er konstateret, at hjemmeside under Vandværksforeningens regi ville blive for dyr så der

 arbejdes på at indgå aftale med en anden udbyder.

 Bestyrelsen arbejder på at indgå aftale med Frederikssund kommune om en fælles

 aflæsning til brug for både vandværk og kommune.

 Formanden sluttede med at takke bestyrelsen for det gode og konstruktive samarbejde i året

 der er gået.

Ad 4: Linda fremlagde regnskabet, der også var udsendt sammen med indkaldelsen.

 Kassereren oplyste at værkets likvide kapital ultimo 2008 var kr. 230.000.

 Regnskabet godkendt af generalforsamlingen uden anmærkninger.

Ad 5: Takstbladet gennemgået.

 Bestyrelsen fik mandat til at vurdere, om taksterne bør indeksreguleres fra næste år.

 Takstbladet godkendt.

Ad 6: Budget 2009 fremlagt og godkendt uden anmærkninger.

Ad 7) a) Jan Johannessen, Nordvejen 3 genvalgt til bestyrelsen.

 Inger Sørensen ønskede ikke genvalg. Rasmus Jørgensen, Vigvejen 8 valgt til bestyrelsen.

 b) Som bestyrelsessuppleanter blev valgt: Helle Dyhr, Vigvejen 7 og

 Stig Pedersen, Vigvejen 10.

 c) Som generalforsamlingsvalgt revisor blev valgt: Anni Nielsen, Nordvejen 22 B, og

 Hanne Schneider, Vigvejen 10.

 d) Som revisorsuppleant blev valgt: Inger Sørensen, Nordvejen 8.

Ad 8) Ingen forslag indkommet.

Ad 9) Forespørgsel om ringforbindelse – forbindelse til andre værker som sikkerhed mod driftstop.

 Bestyrelsen undersøger.

Dirigenten takkede for god ro og orden og erklærede generalforsamlingen for slut kl. 2130.

Carl-Chr Kaspersen,

Formand Jan Johannessen,

 Referent.